La Mostra Internacional de Cinema Educatiu es celebrarà el 17 i 18 de febrer en Sagunt
05 de desembre 2017

​ ![](/media/ashpaepx/93img_9353_cuerpo.jpg)  
  

La Mostra Internacional de Cinema Educatiu es celebrarà el 17 i 18 de febrer en Sagunt. Este matí ha tingut lloc una reunió a la qual ha assistit l’alcalde de Sagunt, Quico Fernández, el regidor d’Educació, José Manuel Tarazona, el director del CEFIRE de Sagunt, Vicent Lorenzo, i un assessor del CEFIRE.

Segons el regidor d’Educació, José Manuel Tarazona, un dels principals motius d’eixa reunió ha sigut “**presentar la MICE per la qual tindrem a Sagunt un congrés internacional el 17 i 18 de febrer en la qual esperem la presència de personalitats importants del món audiovisual**”. El regidor destaca que Sagunt “**serà el centre internacional del sector audiovisual adreçat a l’àmbit educatiu**”.

Altre dels temes tractats ha sigut que el CEFIRE “**ja funciona a ple rendiment**”, tal com assegura Tarazona, a més assenyala que és “**un servei tan necessari en l’àmbit educatiu per millorar la qualitat i innovació en l’ensenyament. Hem recuperat el CEFIRE per un aspecte molt important, perquè és un servei bàsic per a l’educació dins del projecte estratègic de la Conselleria d’Educació com per  l’Ajuntament de Sagunt. I cal destacar l’esforç que hem fet per tindre una assessoria de cultura clàssica**”.

Per altra banda, el director del CEFIRE de Sagunt, Vicent Lorenzo, assegura que “**des del servei de formació del professorat del CEFIRE de Sagunt volem donar-li les gràcies a l’Ajuntament de Sagunt, al seu alcalde i al seu regidor d’Educació pel treball de col·laboració que han portat a terme amb nosaltres. El pròxim congrés de cinema MICE serà una mostra més d’eixa col·laboració**”.

*   [](http://www.facebook.com/sharer.php?u=https://aytosagunto.es/va/actualitat/la-mostra-internacional-de-cinema-educatiu-es-celebrara-el-17-i-18-de-febrer-en-sagunt/ "Facebook")
*   [](http://twitter.com/share?url=https://aytosagunto.es/va/actualitat/la-mostra-internacional-de-cinema-educatiu-es-celebrara-el-17-i-18-de-febrer-en-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-mostra-internacional-de-cinema-educatiu-es-celebrara-el-17-i-18-de-febrer-en-sagunt/ "Linked In")
*   [](mailto:?body=https://aytosagunto.es/va/actualitat/la-mostra-internacional-de-cinema-educatiu-es-celebrara-el-17-i-18-de-febrer-en-sagunt/)